proxectonos/corpus_dominio_legal_administrativo_tmp huggingface dataset:
ORDE do 5 de xuño de 2003 pola que se fixa o prezo de venda ó público da publicación: III Xornadas sobre transversalidade nas ensinanzas non universitarias (CD-ROM).
CONSELLERÍA DE SANIDADE — III. OUTRAS DISPOSICIÓNS — 03/07/2003

A Lei 13/1991, do 9 de decembro, de taxas, prezos e exaccións parafiscais da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 5 de xuño de 2003.
José María Hernández Cochón
Conselleiro de Sanidade
ANEXO I
* III Xornadas sobre transversalidade nas ensinanzas non universitarias (CD-ROM): 15 euros.
DECRETO 288/2003, do 24 de xuño, polo que se nomea a Jesús Carlos Palmou Lorenzo, conselleiro de Xustiza, Interior e Administración Local.
PRESIDENCIA — II. AUTORIDADES E PERSOAL — 25/06/2003

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
Nomeo a Jesús Carlos Palmou Lorenzo, conselleiro de Xustiza, Interior e Administración Local da Xunta de Galicia.
Santiago de Compostela, vintecatro de xuño de dous mil tres.
Manuel Fraga Iribarne
Presidente
DECRETO 287/2003, do 24 de xuño, polo que se dispón que cese Antonio Pillado Montero como conselleiro de Xustiza, Interior e Administración Local.
PRESIDENCIA — II. AUTORIDADES E PERSOAL — 25/06/2003

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
DISPOÑO:
Que cese, por petición propia, na súa condición de conselleiro de Xustiza, Interior e Administración Local da Xunta de Galicia, Antonio Pillado Montero, agradecéndolle os servicios prestados.
Santiago de Compostela, vintecatro de xuño de dous mil tres.
Manuel Fraga Iribarne
Presidente
RESOLUCIÓN do 19 de xuño de 2003 pola que se fai público o límite de crédito dispoñible para a concesión de axudas no ano 2003, ó abeiro do vixente convenio de apoio financeiro ó sector pesqueiro galego subscrito entre o Instituto Galego de Promoción Económica e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/06/2003

O convenio de apoio financeiro ó sector pesqueiro subscrito entre o Instituto Galego de Promoción Económica e as entidades financeiras, publicado mediante Resolución do 22 de xuño de 2001 (DOG nº 133, do 10 de xullo), prevé na súa cláusula 1ª a publicación anual no Diario Oficial de Galicia do límite de crédito dispoñible para a concesión de axudas e as partidas orzamentarias asignadas ó seu financiamento.
Como sexa que se consideran cumpridos os obxectivos do convenio e estando este en trámite de denuncia con efectos do 1 de xaneiro de 2004, para efectos de atende-los proxectos de investimento que tivesen unha resolución de concesión de subvención de data anterior ó 31 de decembro de 2002, ó abeiro das ordes da Consellería de Pesca, Marisqueo e Acuicultura, de datas 14, 17, 26 de xullo e 21 de setembro de 2000, procede facer público o importe da anualidade do 2003 do citado convenio.
Polo que antecede,
RESOLVO:
Único.-Facer público que para o ano 2003, no ámbito do convenio de apoio financeiro ó sector pesqueiro galego subscrito entre o Instituto Galego de Promoción Económica e as entidades financeiras, publicado mediante Resolución do 22 de xuño de
2001 (DOG nº 133, do 10 de xullo) non poderá supera-los 7.212.125 euros e que as axudas se financiarán con cargo ás aplicacións orzamentarias 02.01.01/05/01.656700, 02.01.01/05/02.656700, 02.01.01/05/03.656700, 02.01.01/05/04.656700 e 02.01.01/05/05.656700.
Santiago de Compostela, 19 de xuño de 2003.
Margarita Rodríguez Rama
Directora xeral do Instituto Galego
de Promoción Económica
ORDE do 12 de xuño de 2003 pola que se nomea con carácter provisional o Padroado da Fundación Fernández Espín.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 24/06/2003

Con data do 27 de decembro de 1973, en Camariñas, ante o notario Rafael Benzo Mestre, outorgou testamento Manuela Fernández Espín, constituíndo a Fundación Fernández Espín e facendo beneficiarios dela os veciños de Camariñas.
O Padroado inicial da Fundación ó que fai referencia o artigo 5 dos seus estatutos nunca foi constituído xa que os seus integrantes non chegaron a acepta-los cargos. Na actualidade dous deles xa faleceron e outro está discapacitado.
Como consecuencia do anteriormente exposto, a vontade da fundadora Manuela Fernández Espín non puido ser realizada xa que a fundación constituída vía testamentaria nunca foi operativa.
Co fin de levar a cabo a vontade da fundadora e promove-lo fin da atención a anciáns e desvalidos, a Asociación de Veciños de Camariñas solicita a posta en marcha da fundación, polo que, de conformidade co establecido no artigo 22 f) da Lei 11/1991, do 8 de novembro, de reforma da Lei 7/1983, do 22 de xuño, de réxime das fundacións de interese galego, e o artigo 9.2º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, e co o obxecto de restablece-la actividade fundacional, prócedese ó nomeamento, con carácter provisional, do padroado. Por todo iso,
DISPOÑO:
Artigo 1º
De conformidade co establecido no artigo 22 f) da Lei 11/1991, do 8 de novembro, de reforma da
Lei 7/1983, do 22 de xuño, de réxime das fundacións de interese galego, e o artigo 9.2º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, e co obxecto de restablece-la actividade fundacional, procédese ó nomeamento, con carácter provisional, do Padroado da Fundación Fernández Espín, da seguinte forma:
Presidente: o cura párroco de San Jorge de Camariñas.
Secretaria: Ana María Campos Sánchez.
Vocais: o presidente da Asociación de Veciños de Camariñas, o director do Colexio Público de Xaviña, e o responsable do Colexio Público de Infantil e de Primaria O Areal, ámbolos dous de Camariñas.
Artigo 2º
O padroado procederá á adecuación da carta fundacional á normativa vixente en materia de fundacións de interese galego.
Disposición adicional
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de xuño de 2003.
Jaime Pita Varela
Conselleiro da Presidencia, Relacións
Institucionais e Administración Pública
ORDE do 30 de maio de 2003 pola que se lle concede a autorización definitiva para imparti-las ensinanzas de música de grao medio ó conservatorio profesional de música de Melide (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/06/2003

O conservatorio de música oficial non estatal de grao elemental dependente do Concello de Melide foi creado polo Decreto 394/1991, do 14 de novembro (Diario Oficial de Galicia do 21 de novembro).
Polo Decreto 266/2003, do 15 de maio (DOG do 28 de maio) transfórmase o conservatorio de música oficial non estatal de grao elemental dependente do Concello de Melide (A Coruña) en conservatorio profesional de música.
Vistos os informes da Delegación Provincial da Consellería de Educación e Ordenación Universitaria da Coruña e en aplicación da disposición derradeira única do Decreto 266/2003, do 15 de maio, esta consellería
DISPÓN:
Primeiro.-Concédeselle a autorización definitiva para imparti-las ensinanzas de música de grao medio reguladas pola Lei orgánica 1/1990, do 3 de outubro, de ordenación xeral do sistema educativo (BOE do 4 de outubro), ó conservatorio profesional de música de Melide, segundo os datos que figuran no anexo a esta orde.
Segundo.-A Delegación Provincial da Consellería de Educación e Ordenación Universitaria da Coruña, logo de informe da Inspección educativa, aprobará expresamente a relación de persoal que imparta docencia no conservatorio.
Terceiro.-O conservatorio queda obrigado ó cumprimento da lexislación vixente para os centros que imparten ensinanzas artísticas e a solicita-la oportuna revisión cando teña que modificarse calquera dos datos que figuran nesta orde.
Cuarto.-A presente orde, que esgota a vía administrativa, poderá ser obxecto de recurso potestativo de reposición perante o conselleiro de Educación e Ordenación Universitaria, no prazo dun mes, contado a partir do día seguinte ó da publicación no Diario Oficial de Galicia, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben os interesados poderán presentar directamente recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día segunte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa (BOE do 14 de xullo).
Santiago de Compostela, 30 de maio de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Melide.
Localidade: Melide.
Enderezo: praza das Universidades, s/n.
Código do centro: 15027162.
Titular: Concello de Melide.
Denominación xenérica: conservatorio profesional de música.
Denominación específica: de Melide.
Postos escolares: grao elemental: 80, grao medio: 180.
CORRECCIÓN de erros.-Orde do 10 de marzo de 2003 pola que se regula a prestación económica de pagamento único por fillo menor a cargo.
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 25/06/2003

Advertidos erros na devandita orde, publicada no Diario Oficial de Galicia nº 63, do luns, 31 de marzo de 2003, cómpre a súa corrección:
Na páxina 3.935, liña 7 do parágrafo 1 do artigo 7º Resolución-, onde di: «teranse por estimadas.», debe dicir: «... teranse por desestimadas».
ORDE do 11 de xuño de 2003 pola que se nomea un novo membro do Consello Galego de Relacións Laborais, en representación da Confederación de Empresarios de Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 24/06/2003

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán ós seus membros representativos que serán nomeados polo conselleiro de Traballo e Benestar Social.
Facendo uso da posibilidade de substitución que recolle o artigo 5 da dita lei, a Confederación de Empresarios de Galicia acordou a substitución dun membro titular da súa representación no Consello.
A disposición adicional primeira do Decreto 212/2003, do 3 de abril (DOG do 11 de abril), polo que se establece a estructura orgánica da Consellería de Asuntos Sociais, Emprego e Relacións Laborais sinala que «a Consellería de Asuntos Sociais, Emprego e Relacións Laborais exercerá as funcións asignadas á extinta Consellería de Traballo e Benestar
Social pola Lei 7/1988, do 12 de xullo, de creación do Consello Galego de Relacións Laborais».
Por todo o exposto, ó abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo único.-Nomear membro titular do Pleno do Consello Galego de Relacións Laborais en representación da Confederación de Empresarios de Galicia a Carlos Oliete Fernández en substitución de Benigno López Bueno.
Santiago de Compostela, 11 de xuño de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 286/2003, do 12 de xuño, polo que se nomea a Agustín Hernández Fernández de Rojas como delegado da Xunta de Galicia nas sociedades galegas concesionarias de autoestradas de peaxe.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/06/2003

O Decreto 390/1996, do 31 de outubro, crea a delegación da Xunta de Galicia nas sociedades concesionarias de autoestradas de peaxe, constituíndo esta delegación como órgano de relación da Xunta de Galicia coas referidas sociedades en tódolos asuntos e incidencias que se deriven do desenvolvemento dos contratos de concesión. E, consonte o disposto no artigo 36 da Lei 8/1972, do 10 de maio, de construcción, conservación e explotación de autoestradas en réxime de concesión, modificado pola Lei 13/2003, do 23 de maio, reguladora do contrato de concesión de obras públicas, é o órgano coordinador, executivo e de relación coa Administración, asinándolle funcións e competencias concretas.
Segundo establece o citado Decreto 390/1996, do 31 de outubro, no seu artigo 1.3º o delegado da Xunta nas sociedades concesionarias de autoestra
das de peaxe é nomeado polo Consello da Xunta por proposta do conselleiro de Política Territorial, Obras Públicas e Vivenda.
Por todo iso, por proposta do conselleiro de Política Territorial, Obras Públicas e Vivenda, en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e logo de deliberación do Consello da Xunta de Galicia, na súa reunión do día doce de xuño de dous mil tres,
DISPOÑO:
Nomear a Agustín Hernández Fernández de Rojas, director xeral de Obras Públicas da Consellería de Política Territorial Obras Públicas e Vivenda, delegado da Xunta de Galicia nas sociedades galegas concesionarias de autoestradas de peaxe.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, doce de xuño de dous mil tres.
Manuel Fraga Iribarne
Presidente
Alberto Núñez Feijóo
Conselleiro de Política Territorial, Obras Públicas
e Vivenda
DECRETO 285/2003, do 12 de xuño, polo que se dispón o cesamento de Gerardo Pallares Sánchez como delegado da Xunta de Galicia na Sociedade Concesionaria de Autoestradas Galegas de Peaxe.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/06/2003

O Decreto 390/1996, do 31 de outubro, crea a delegación da Xunta de Galicia nas sociedades concesionarias de autoestradas de peaxe, configurando esta delegación como órgano de relación da Xunta de Galicia coas referidas sociedades en tódolos asuntos e incidencias que se deriven do desenvolvemento dos contratos de concesión, atribuíndolle funcións específicas. E, no artigo 1.3º establece que o delegado será nomeado polo Consello da Xunta por proposta do conselleiro de Política Territorial, Obras Públicas e Vivenda.
En cumprimento do establecido no artigo 1.3º do citado Decreto 390/1996, do 31 de outubro, Gerardo Pallares Sánchez foi nomeado delegado da Xunta
na Sociedade Concesionaria de Autoestradas Galegas de Peaxe polo Decreto 279/1998, do 8 de outubro, pero, producido o seu pase a outro destino, procede o seu cesamento.
Polo tanto, por proposta do conselleiro de Política Territorial, Obras Públicas e Vivenda, en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e logo de deliberación do Consello da Xunta de Galicia, na súa reunión do día doce de xuño de dous mil tres,
DISPOÑO:
O cesamento de Gerardo Pallares Sánchez como delegado da Xunta de Galicia na Sociedade Concesionaria de Autoestradas Galegas de Peaxe, agradecéndolle os servicios prestados.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, doce de xuño de dous mil tres.
Manuel Fraga Iribarne
Presidente
Alberto Núñez Feijóo
Conselleiro de Política Territorial, Obras Públicas
e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Orde do 7 de maio de 2003 pola que se convocan subvencións para apoia-la comercialización de productos audiovisuais e a presencia en mercados de obras audiovisuais producidas en lingua galega.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 26/06/2003

Advertidos erros na citada orde, publicada no Diario Oficial de Galicia nº 110, do 9 de xuño de 2003, cómpre face-las oportunas correccións:
No artigo 1, parágrafo segundo, onde di: «con cargo á aplicación orzamentaria 10.04.353B.770», debe dicir: «con cargo á aplicación orzamentaria 10.04.353B.770.1».
No artigo 12, ó final do primeiro parágrafo, onde di: «tendo de prazo ata o 31 de outubro, inclusive, de 2003», debe dicir: «antes do remate do exercicio orzamentario 2003».
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 18 de xuño de 2003 pola que se resolve a cesión en propiedade de vehículos especialmente preparados para misións de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 26/06/2003

Por Orde do 13 de marzo de 2003 (DOG nº 64, do 1 de abril), a Consellería de Xustiza, Interior e Administración Local, anunciou normas para a cesión en propiedade ós concellos galegos de vehículos especialmente preparados para misións de protección civil.
Visto o informe técnico emitido polo servicios provinciais de protección civil e a proposta de resolución da Comisión Avaliadora, en aplicación do artigo 7 da Orde do 13 de marzo,
RESOLVO:
Primeiro.-Conceder con cargo á aplicación 13.04.231A.624.1 dos orzamentos xerais da Comunidade Autónoma de Galicia para o ano 2003, a cesión en propiedade vehículos especialmente preparados para misións de protección civil, ós concellos da provincia da Coruña: Lousame, Muxía, Ortigueira e Santa Comba; da provincia de Lugo: Lourenzá e A Pobra de Brollón; da provincia de Ourense: Baños de Molgas e Ribadavia; e da provincia de Pontevedra: Cangas, Catoira e Soutomaior segundo se sinala no anexo I.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizará mediante acta na que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 18 de xuño de 2003.
Antonio Pillado Montero
Conselleiro de Xustiza, Interior e Administración Local
ANEXO I
Vehículo
Nº de bastidor
Concello
Nissan Terrano 2.7 tdi comfort 5p A/A branco
VSKTVUR20UO 530977
Lousame
Nissan Terrano 2.7 tdi comfort 5p A/A branco
VSKTVUR20UO 531096
Muxía
Nissan Terrano 2.7 tdi comfort 5p A/A branco
VSKTVUR20UO 531087
Ortigueira
Vehículo
Nº de bastidor
Concello
Nissan Terrano 2.7 tdi comfort 5p A/A branco
VSKTVUR20UO 531065
Santa Comba
Nissan Terrano 2.7 tdi comfort 5p A/A branco
VSKTVUR20UO 530604
Lourenzá
Nissan Terrano 2.7 tdi comfort 5p A/A branco
VSKTVUR20UO 530993
A Pobra de Brollón
Nissan Terrano 2.7 tdi comfort 5p A/A branco
VSKTVUR20UO 531083
Baños de Molgas
Nissan Terrano 2.7 tdi comfort 5p A/A branco
VSKTVUR20UO 531228
Ribadavia
Nissan Terrano 2.7 tdi comfort 5p A/A branco
VSKTVUR20UO 531193
Cangas
Nissan Terrano 2.7 tdi comfort 5p A/A branco
VSKTVUR20UO 530727
Catoira
Nissan Terrano 2.7 tdi comfort 5p A/A branco
VSKTVUR20UO 531884
Soutomaior
RESOLUCIÓN do 6 de xuño de 2003, da Dirección Xeral de Política Lingüística, pola que se fai pública a adxudicación dun contrato de servicios por concurso público, polo procedemento aberto e trámite de urxencia, para a contratación dun experto en deseño e desenvolvemento de ferramentas para a análise automática do galego actual.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/06/2003

En cumprimento do disposto no artigo 93 do Real decreto lexislativo 2/2000, do 16 de xuño, polo que se aproba o texto refundido da Lei de contratos das administracións públicas, faise pública a adxudicación do seguinte contrato de servicios:
1. Entidade adxudicadora:
a) Organismo: Consellería de Educación e Ordenación Universitaria.
b) Dependencia que tramita o expediente: Dirección Xeral de Política Lingüística.
2. Obxecto do contrato:
a) Tipo de contrato: de servicios.
b) Descrición do obxecto: contratación dun experto en deseño e desenvolvemento de ferramentas para a análise automática do galego actual.
c) Boletín ou diario oficial e data da publicación do anuncio de licitación: Diario Oficial de Galicia nº 85, do 5 de maio de 2003.
3. Tramitación, procedemento e forma de adxudicación:
a) Tramitación: urxente.
b) Procedemento: aberto.
c) Forma: concurso.
4. Orzamento base de licitación:
Importe total: 41.830,56 A.
5. Adxudicación:
a) Data: 3 de xuño de 2003.
b) Contratista: Francisco Mario Barcala Rodríguez.
c) Nacionalidade: española.
d) Importe de adxudicación: 41.830,56 A.
Santiago de Compostela, 6 de xuño de 2003.
Xesús P. González Moreiras
Director xeral de Política Lingüística
CONSELLERÍA DE CULTURA, COMUNICACIÓN SOCIAL
E TURISMO
ORDE do 4 de xuño de 2003 pola que se autoriza o cambio de denominación do Instituto de Educación Secundaria número 1 de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/06/2003

Tendo en conta o artigo 3 punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG do 9 de agosto), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autoriza-lo cambio de denominación do centro que se relaciona no anexo.
Santiago de Compostela, 4 de xuño de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Lugo.
Localidade: Lugo.
Código do centro: 27006516.
Denominación: Instituto de Educación Secundaria nº 1 de Lugo.
Nova denominación: Instituto de Educación Secundaria Politécnico de Lugo.
RESOLUCIÓN do 3 de xuño de 2003, da Dirección Xeral de Política Financeira e Tesouro, pola que se lle dá cumprimento ó establecido no artigo 9.2º do Decreto 118/2001, do 10 de maio, polo que se regulan as competencias da Comunidade Autónoma en materia de mediación en seguros privados, facendo públicas dúas revogacións da autorización administrativa para o exercicio da actividade de corredoría de seguros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 26/06/2003

En aplicación do disposto no artigo 9 do Decreto 118/2001, do 10 de maio, polo que se regulan as competencias da Comunidade Autónoma en materia de mediación en seguros privados, esta dirección
xeral resolveu, a solicitude dos interesados e de acordo coas resolucións dictadas nas datas que se sinalan no anexo, revoga-la autorización administrativa para o exercicio da actividade de corredoría de seguros e dar de baixa no Rexistro Autonómico de Corredores de Seguros, de sociedades de corredoría de Seguros e dos seus altos cargos, ás persoas físicas e xurídicas que figuran no anexo da presente resolución.
Santiago de Compostela, 3 de xuño de 2003.
José Álvarez Cobelas
Director xeral de Política Financeira e Tesouro
ANEXO
Clave rexistro: GF-007.
DNI/CIF: 35812444-H.
Apelidos e nome/razón social: Calvar Otero, Rogelio.
Data resolución: 14-4-2003.
Clave rexistro: GX-036.
DNI/CIF: B-27017227.
Apelidos e nome/razón social: Armería Álvarez, S.L.
Data resolución: 21-4-2003.
CORRECCIÓN de erros.-Resolución do 15 de maio de 2003 pola que se fai pública a delegación de competencias.
UNIVERSIDADE DE VIGO — III. OUTRAS DISPOSICIÓNS — 26/06/2003

Advertidos erros na devandita resolución, publicada no Diario Oficial de Galicia número 99, do pasado 23 de maio, cómpre face-las oportunas correccións:
Na páxina 6.682, columna dereita, liña 4, di: «...ó rector no número 10 d)...» e debe dicir: «...ó rector no número 10 c)...».
Máis adiante, na liña 9, di: «...do número 10 d)...», debe dicir: «...do número 10 c)...».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 11 de xuño de 2003 pola que se fai pública a relación de postos de traballo do persoal de administración e servicios desta universidade.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 02/07/2003

Coa finalidade de dar cumprimento ó acordado no Consello de Goberno do día 14 de novembro de 2002, polo que se faculta a xerencia para publicar periodicamente a relación de postos de traballo (RPT) que refunda as modificacións parciais que tiveron lugar na RPT aprobada como consecuencia da propia evolución que se produciu nas unidades, e de acordo co previsto no artigo 15.3º da Lei 30/1984, do 2 de agosto, de medidas para a reforma da función pública e no artigo 37 dos estatutos da Universidade de Santiago de Compostela,
Resolvo facer pública a relación de postos de traballo do persoal de administración e servicios da Universidade de Santiago de Compostela, que figura como anexo a esta resolución.
Santiago de Compostela, 11 de xuño de 2003.
José Vázquez Portomeñe
Xerente da Universidad de Santiago de Compostela
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 23 de xuño de 2003 pola que se publica o tipo de xuro de referencia para o segundo semestre de 2003 para as operacións acollidas ó programa de préstamos para financiar proxectos emprendedores na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 01/07/2003

Mediante Resolución do 24 de marzo de 2003 publicouse o programa de préstamos para financiar proxectos emprendedores na Comunidade Autónoma de Galicia (DOG nº 63, do 31 de marzo).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o segundo semestre de 2003 para as operacións acollidas ó programa de préstamos para financiar proxectos emprendedores na Comunidade Autónoma de Galicia será o 2,308%.
Santiago de Compostela, 23 de xuño de 2003.
Margarita Rodríguez Rama
Directora xeral do Instituto Galego de Promoción
Económica
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 5 de maio de 2003 de fomento da mellora da calidade na comercialización de productos silvícolas.
CONSELLERÍA DE MEDIO AMBIENTE — III. OUTRAS DISPOSICIÓNS — 01/07/2003

Advertidos erros na citada orde, publicada no Diario Oficial de Galicia número 93, do xoves 15 de maio de 2003, é necesario efectua-las seguintes correccións:
1. Na páxina 6.193, no artigo 5º, epígrafe B.2, onde di:
Baremo
Volume de negocio na explotación forestal: [(V + 50T)/I-1] x 5
Por cada unidade, a partir da segunda, no cociente vendas/investimentos solicitados.
5
(máx).
(Os contratos de saca (T) valoraranse como vendas multiplicando o seu valor por 50)
30
Debe dicir:
Baremo
Volume de negocio na explotación forestal: (fórmula: [(V + 50T)/I-1] x 5='30)
Por cada unidade, a partir da segunda, no cociente vendas/investimentos solicitados: 5 p.
(Os contratos de saca (T) valoraranse como vendas multiplicando o seu valor por 10)
5
(máx. 30)
2. Na páxina 6.194, no artigo 10º, punto 1, onde di: «o prazo de xustificación finalizará o 15 de outubro de 2003 ...», debe dicir: «O prazo de xustificación finalizará o 30 de outubro de 2003...».
RESOLUCIÓN do 20 de xuño de 2003 pola que se ordena a publicación do acordo do Consello da Xunta de Galicia do 19 de xuño de 2003, polo que se aproba a modificación da relación de postos de traballo da Consellería de Sanidade e do Servicio Galego da Saúde (Sergas).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 01/07/2003

A necesidade de reforza-lo persoal que desenvolve tarefas administrativas tanto na propia consellería como no Servicio Galego da Saúde (Sergas), fai necesaria a modificación da actual relación de postos de traballo da referida consellería e do Servicio Galego da Saúde (Sergas).
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do dezanove de xuño de dous mil tres, adoptou o seguinte
ACORDO:
Primeiro.-Modifica-la relación de postos de traballo da Consellería de Sanidade e do Servicio Galego da Saúde (Sergas), nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia, na súa reunión do dezanove de xuño de dous mil tres, relativo á modificación da relación de postos de traballo da Consellería de Sanidade e do Servicio Galego da Saúde (Sergas), coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 20 de xuño de 2003.
Jaime Pita Varela
Conselleiro da Presidencia, Relacións Institucionais
e Administración Pública
CORRECCIÓN de erros.-Resolución conxunta do 2 de xuño de 2003, da Dirección Xeral de Centros e Ordenación Educativa, da Dirección Xeral de Formación Profesional e Ensinanzas Especiais, do Instituto Galego de Consumo, da Secretaría Xeral da Consellería de Sanidade, da Dirección Xeral de Saúde Pública, da Dirección Xeral de Xustiza, do Servicio Galego de Promoción da Igualdade do Home e da Muller, da Dirección Xeral da Xuventude e do Centro de Desenvolvemento Sostible, pola que se convocan premios á innovación educativa sobre os temas transversais.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 01/07/2003

Advertido erro na devandita resolución, publicada no Diario Oficial de Galicia nº 124, do venres, 27 de
xuño de 2003, cómpre realiza-la oportuna corrección:
Na páxina 8.497, nas sinaturas, onde di:
«María González Vázquez
Directora xeral do Servicio Galego de Promoción da Igualdade do Home e da Muller»
Debe dicir:
«Marta González Vázquez
Directora xeral do Servicio Galego de Promoción da Igualdade do Home e da Muller»
ORDE do 24 de xuño de 2003 pola que se resolve a cesión en propiedade de vehículos especialmente preparados para os concellos da Comunidade Autónoma galega que conten con servicios de policía local.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 01/07/2003

Por Orde do 10 de marzo de 2003 (DOG nº 62, do 28 de marzo), a Consellería de Xustiza, Interior e Administración Local anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación polos servicios competentes da Dirección Xeral de Administración Local, emitiuse o correspondente informe, e de conformidade co punto 5.2º da citada orde,
RESOLVO:
Primeiro.-Conceder con cargo á aplicación 13.05.624.0, programa 123.A, dos orzamentos xerais da Comunidade Autónoma de Galicia para 2003, a cesión en propiedade de un vehículo equipado para uso da policía local ós seguintes concellos:
* Marca e modelo: Seat Córdoba Stella 1.9 TDI.
Concellos destinatarios: Carnota, Cee, A Laracha, Noia, Sarria, Vilalba, Verín, Baiona, Cambados, Lalín e Nigrán.
* Marca e modelo: motocicleta Piaggio, Hexagon GT 250.
Concellos destinatarios: A Pobra do Caramiñal, Tordoia, Xinzo de Limia, Soutomaior e Tui.
Segundo.-Notifica-lo contido desta resolución ós concellos beneficiarios, especificando as condicións particulares que deberán cumprir e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 24 de xuño de 2003.
Antonio Pillado Montero
Conselleiro de Xustiza, Interior e Administración
Local
DECRETO 301/2003, do 26 de xuño, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto número 252, Plan Operativo Local 2002 Xove, mellora da estrada provincial de Sumoas a Tuimil. (Concello de Xove).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 10/07/2003

A Deputación Provincial de Lugo, en sesión do día vintetrés de agosto de dous mil dous, aprobou o proxecto nº 252, Plan Operativo Local 2002 Xove, mellora da estrada provincial de Sumoas a Tuimil e, na sesión do trinta de setembro de dous mil dous, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Lugo foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día vintetrés de decembro de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a estrada sitúase na comarca da Mariña Occidental lucense, preto da
cidade de Viveiro e do complexo industrial Alcoa, tratándose dunha zona moi industrializada e cunha poboación en aumento, o que xera un notable tráfico nunha vía con graves problemas de seguridade vial, debido á falta de visibilidade e ó paso frecuente de camións da zona industrial nunha calzada que non reúne condicións para o seu tránsito.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinteseis de xuño de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto nº 252, Plan Operativo Local 2002 Xove, mellora da estrada provincial de Sumoas a Tuimil.
Santiago de Compostela, vinteseis de xuño de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
DECRETO 298/2003, do 12 de xuño, polo que se acepta a cesión, a título gratuíto, dunha parcela situada no Concello de Ferrol (A Coruña) destinada á ampliación dos servicios da Administración de xustiza en Ferrol.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/07/2003

O Pleno da Corporación Municipal do Concello de Ferrol, reunido en sesión que tivo lugar o día 26 de setembro de 1997, acordou ceder á Comunidade Autónoma de Galicia a parcela situada no termo municipal de Ferrol de 555 metros cadrados, destinada á ampliación dos servicios da Administración de xustiza en Ferrol.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Ferrol acordou a cesión, logo da deliberación do Consello da Xunta de Galicia na súa reunión do día doce de xuño de dous mil tres
DISPOÑO:
Artigo 1º
Acéptase a cesión, feita polo Concello de Ferrol, a título gratuíto, da parcela de 555 m, situada no termo municipal de Ferrol e cos seguintes lindeiros: ó norte, en liña de 18,50 metros, perpendiculares á rúa da Coruña, o predio segregado; ó sur, en liña de 18,50 metros, a avenida de Penetración; ó leste, en liña de 30 metros, a rúa da Coruña; e ó oeste, en liña de 47,70 metros, o xardín maternal.
Artigo 2º
A parcela cedida destinarase á ampliación dos servicios da Administración de xustiza en Ferrol. A dita parcela resulta propiedade do Concello de Ferrol e figura inscrita no Rexistro da Propiedade desta cidade no tomo 924, folio 49, predio 25.171.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, doce de xuño de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 7 de xullo de 2003 pola que se nomean os membros do Comité Galego de Xustiza Deportiva.
CONSELLERÍA DE FAMILIA, XUVENTUDE, DEPORTE E VOLUNTARIADO — II. AUTORIDADES E PERSOAL — 11/07/2003

Polo Decreto 198/1998, do 25 de xullo (DOG do 6 de xuño), constituíuse o Comité Galego de Xustiza Deportiva e estableceuse o procedemento para a designación dos seus membros.
En cumprimento do establecido no artigo 9 do citado decreto,
DISPOÑO:
Artigo único.-De conformidade co disposto no artigo 4 do mencionado decreto, noméanse, por proposta do director xeral para o Deporte, en representación das federacións deportivas galegas, as seguintes persoas como titulares do Comité Galego de Xustiza Deportiva:
-Francisco Javier Costas Portela.
-Germán Rodríguez Conchado.
E como suplentes:
1. Ana Marta Landesa Santorio.
2. Ramón Méndez Tojo.
Noméase, por proposta da Dirección Xeral para o Deporte, as seguintes persoas como titulares do dito comité:
-Julio Pedrosa Vicente.
-Roberto Pérez López.
-José Ramón Varela Puga.
E como suplentes:
1. José María Criado del Rey.
2. Marta Arnejo Grille.
3. Ángel González Quintas.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 7 de xullo de 2003.
Pilar Rojo Noguera
Conselleira de Familia, Xuventude, Deporte
e Voluntariado
DECRETO 300/2003, do 26 de xuño, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado da estrada provincial 7601 do punto quilométrico 0,000 ó 5,350, da Cruz de Lamestra a San Sadurniño. (Concello de San Sadurniño).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 10/07/2003

A Deputación Provincial da Coruña, en sesión celebrada o día trece de setembro de dous mil dous, aprobou o proxecto de ampliación e mellora do trazado da estrada provincial 7601 do punto quilométrico 0,000 ó 5,350, da Cruz de Lamestra a San Sadurniño e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial da Coruña foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día dez de xuño de dous mil tres.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día cinco de marzo de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación a actuación é necesaria co fin de evita-lo altísimo risco de accidentes con perigo para a vida humana, debido á existencia, entre outros extremos, de curvas perigosas con pequeno raio, edificacións e vivendas pegadas á estrada, o estado do piso, o largo da calzada, de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deli
beración do Consello da Xunta de Galicia na súa reunión do día vinteseis de xuño de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora do trazado da estrada provincial 7601 do punto quilométrico 0,000 ó 5,350, da Cruz de Lamestra a San Sadurniño.
Santiago de Compostela, vinteseis de xuño de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
RESOLUCIÓN do 2 de maio de 2003, da Delegación Provincial de Lugo, pola que se dispón rexistro, o depósito e a publicación, no Diario Oficial de Galicia, do acordo para a aplicación do IPC para o ano 2002 no convenio colectivo de ámbito provincial para o sector do transporte de viaxeiros por estrada da provincia de Lugo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 04/07/2003

Visto o acordo para a aplicación do IPC para o ano 2002 no convenio colectivo para o sector do transporte de viaxeiros por estrada da provincia de Lugo (código 2700515), asinado o día 25 de marzo de 2003, pola representación da patronal e da central sindical UGT (59,1%), e de conformidade co dis
posto no artigo 90, números 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta delegacion provincial
ACORDA:
Primeiro.-Ordena-la inscrición do do citado acordo no rexistro de convenios desta delegación, así como o seu depósito.
Segundo.-Remiti-lo texto do do mentado acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 2 de maio de 2003.
Ana Chao Vázquez
Delegada provincial de Lugo
ACTA
Asistentes:
Pola parte empresarial:
Luis Abeledo Fernández.
Jesús García-Gesto López.
Antonio López Rodríguez.
Manuel Trigo Pérez.
S. Raúl J. López Rodríguez.
Polo sindicato UGT:
Manuel Pardo Fernández.
Manuel Busto Veiga.
Manuel Becerra Díaz.
Eladio A. Romero Ares.
Ana Núñez Sanjurjo.
Acta da reunión da comisión paritaria para a revisión salarial do ano 2002, do convenio do transporte de viaxeiros por estrada da provincia de Lugo (código 2700515).
En Lugo, ás once horas do día 25 de marzo de 2003, reúnense na estación de autobuses de Lugo as persoas relacionadas á marxe, representantes das organizacións patronais e sindicais, integrantes da comisión negociadora, co obxecto de cuantifica-las diferencias salariais por incremento do IPC do ano 2002 (que resultou ser do 4%, e o aumento pactado foi do 3,5%), polo que existe unha diferencia a prol dos traballadores do 0,5%, pagadeira este mes, segundo estipula o artigo 26 do convenio.
Feitos os cálculos oportunos, acórdase aplica-la cantidade de setenta e catro euros con noventa e oito céntimos (74,98 euros) a tódolos traballadores afectados, quedando así liquidados os atrasos de convenio do ano 2002.
Non habendo máis asuntos que tratar, levántase a sesión ás once trinta horas, e esténdese esta acta por sextuplicado exemplar, que tódolos asistentes asinan, no lugar e na data expresados ó comezo.